ຫວຽດນາມ ແລະ ອາເມລິກາເຊັນຂໍ້ຕົກລົງກ່ຽວກັບການຂາຍກຸ້ງບຸບລາຄາ
ພາບປະກອບ
ວັນທີ 18/7, ທີ່ນະຄອນຫຼວງ ວໍຊິງຕັນ, ປະເທດ ອາເມລິກາ, ກະຊວງອຸດສາຫະກຳ ການຄ້າ ຫວຽດນາມ ໄດ້ເຊັນຂໍ້ຕົກລົງກັບກະຊວງການຄ້າ ອາເມລິກາ (DOC) ແລະ ຕາງໜ້າການຄ້າ ອາເມລິກາ (USTR) ກ່ຽວຂ້ອງເຖິງການຈັດວາງພາສີຕ້ານການຂາຍບຸບລາຄາຂອງ ອາເມລິກາ ສຳລັບຜະລິດຕະພັນກຸ້ງນຳເຂົ້າຈາກ ຫວຽດນາມ. ຕາມນັ້ນແລ້ວ, 2 ຝ່າຍບັນລຸໄດ້ມາດຕະການ 2 ຝ່າຍເພື່ອແກ້ໄຂບັນດາບັນຫາກ່ຽວກັບການຂັດແຍ້ງກັນໃນ 2 ກໍລະນີແກ້ໄຂການຂັດແຍ້ງກັນຢູ່ອົງການການຄ້າໂລກ (WTO) ແມ່ນກໍລະນີ DS404 ແລະ DS429 (ຫວຽດນາມ ຟ້ອງຮ້ອງ ອາເມລິກາ ລະເມີດບັນດາຂໍ້ກຳນົດຂອງ WTO ເມື່ອຈັດວາງພາສີຕ້ານການຂາຍບຸບລາຄາສຳລັບຜະລິດຕະພັນກຸ້ງຂອງ ຫວຽດນາມ).
ກ່ອນໜ້ານັ້ນ, ວັນທີ 20/5/2016, ຕາມຄວາມຮຽກຮ້ອງຂອງ ຫວຽດນາມ, ກະຊວງການຄ້າ ອາເມລິກາ (DOC) ໄດ້ຜັນຂະຫຍາຍບັນດາເອກະສານເພື່ອປະຕິບັດຄຳຕັດສິນຂອງ WTO. ຕາມນັ້ນແລ້ວ, DOC ໄດ້ປະກາດຄຳສະຫລຸບໃນເບື້ອງຕົ້ນເພື່ອປັບປຸງລະດັບການຂາຍບຸບລາຄາຂອງບໍລິສັດຫຸ້ນສ່ວນກຸ່ມບໍລິສັດ ສິນໃນນ້ຳ ມີງຟູ ແລະ ພິຈາລະນາຍົບເລີກການຈັດວາງພາສີຕ້ານການຂາຍບຸບລາຄາໃຫ້ ມີງຟູ.
ຝ່າຍ ຫວຽດນາມ ຊົມເຊີຍຈິດໃຈສ້າງສັນ, ເຈດຕະນາດີ ແລະ ຄວາມມານະພະຍາຍາມຊອກຫາມາດຕະການແກ້ໄຂຂອງຝ່າຍ ອາເມລິກາ.
(ແຫຼ່ງຄັດຈາກ VOV)